FIFA 21 se lansează pe 9 octombrie. Cu ce noutăți vine jocul față de edițiile precedente.
EA Sports a publicat un clip în care prezintă noi celebrări după golurile din FIFA 21. Pentru prima dată, jocul nu va avea o variantă demo înainte de lansare. FIFA 21 va fi disponibil de pe 9 octombrie.
Dacă abia aşteptai să te joci noul joc din seria FIFA, nu a mai rămas prea mult. Pe 9 octombrie vei pune din nou mâna pe controller.Din păcate, nu va mai exista varianta demonstrativă. EA Sports a anunţat că se concentrează doar pe versiunea full a jocului. Iar aceasta va veni cu noi moduri prin care să te bucuri după ce marchezi.În ultimul clip publicat de EA Sports, creatorii jocului te învaţă cum să te bucuri ca Mbappe sau Hazard."Am jucat vreo 4-5 meciuri, mi-am făcut o mică idee asupra jocului. Atacanţii sunt mult mai inteligenţi, nu mai intră în offside atât de uşor. Poţi, pentru prima dată după mulţi ani, să controlezi tu demarcarea unui coleg de la mijlocul terenului sau din atac", spune Ovidiu Pătrașcu, jucător de FIFA.